钦定古今图书集成/理学汇编/文学典/第105卷 > 袁表〈张炜 马荧〉
## 钦定古今图书集成/理学汇编/文学典/第105卷 > 袁表〈张炜 马荧〉

按《列朝诗集》，“表字景从，闽县人。嘉靖三十七年乡贡。
万历初，授中书舍人，迁户部郎，终黎平知府。与诸名
士结社嵩山、乌石间，精研格律，为闽人所推。”

按《福建通志》：“表字景从，闽县人。举嘉靖乡试，授中书
舍人，转户部郎，出为黎平太守，病免。表自少即以诗
名，一意以《开元大历》为宗，故其诗精严有法。居恒与
张刑部炜、马参军荧赓和相善。炜字德南，工书善诗。
荧字用昭，大司徒森之子也，善为古文辞。”